પાલનપુર નગરપાલિકાના મીરા દરવાજા વિસ્તારમાં આવેલા સંપ પર ફરજ બજાવતા કર્મચારીઓને કેટલાક અસામાજીક તત્વો દ્વારા રંઝાડવામાં આવી રહ્યા હોવાની રાવ સાથે તેઓ ગતરોજ પાલનપુર નગરપાલિકામાં રજુઆત કરવા આવ્યા હતા અને રજુઆત કરી હતી કે માથાભારે તત્વોએ જાનથી મારી નાંખવાની અને સંપમાં ઝેરી પ્રવાહી નાંખી દેવાની ધમકી આપી હોવાની અને જો પોલીસ ફરીયાદ કરશો તો બાદમાં પણ તેનો બદલો લેશે તેવી ધમકી આપી હોવાની રાવ સાથે બોર ઓપરેટરોએ રજુઆત કરી હતી અને આજે આ બાબતે પોલીસ સ્ટેશને જઈ બોર ઓપરેટરોએ તેમને જોખમ હોઈ તેમને રક્ષણ આપવામાં આવે તેવી માંગ કરવામાં આવી હતી.